CELEX: 32013R0946
Language: et
Date: 2013-10-02 00:00:00
Title: Komisjoni rakendusmäärus (EL) nr 946/2013, 2. oktoober 2013 , alates 16. oktoobrist 2013 nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) I lisas loetletud otsetoetuste raames tehtavate ettemaksete kohta

3.10.2013   
            
            
               ET
            
            
               Euroopa Liidu Teataja
            
            
               L 261/25
            
         KOMISJONI RAKENDUSMÄÄRUS (EL) nr 946/2013,
   2. oktoober 2013,
   alates 16. oktoobrist 2013 nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) I lisas loetletud otsetoetuste raames tehtavate ettemaksete kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 29 lõike 4 punkti a,
   ning arvestades järgmist:
   
               (1)
            
            
               Määruse (EÜ) nr 73/2009 artikli 29 lõikes 2 on sätestatud, et kõnealuse määruse I lisas loetletud toetuskavade alusel tehakse makseid ajavahemikul 1. detsembrist kuni järgmise kalendriaasta 30. juunini. Kõnealuse määruse artikli 29 lõike 4 punkti a kohaselt on komisjonil lubatud siiski sätestada ettemaksete tegemine.
            
         
               (2)
            
            
               Euroopa ebasoodsad ilmastikuolud, väga karm talv ja suuri üleujutusi tekitanud vihmasajud teatavates liikmesriikides, on põhjustanud 2013. aastal olulist kahju põllu- ja söödakultuuride tootmisele. Seetõttu seisavad põllumajandustootjad, eriti veiselihatootjad, silmitsi suurte rahaliste raskustega. Neid raskusi süvendavad jätkuva finantskriisi mõjud, mis on tekitanud paljudele põllumajandustootjatele suuri likviidsusprobleeme. Nende raskuste leevendamiseks on asjakohane võimaldada põllumajandustootjatel saada ettemakseid kuni 50 % ulatuses määruse (EÜ) nr 73/2009 I lisas loetletud toetuskavadest. Määruse (EÜ) nr 73/2009 IV jaotise 1. peatüki 11. jaos osutatud veise- ja vasikalihatoetuste puhul peaks liikmesriikidel olema samuti lubatud suurendada ettemakseid vastavalt komisjoni määruse (EÜ) nr 1121/2009 (2) artiklile 82 kuni 80 % toetusest.
            
         
               (3)
            
            
               Et tagada ettemaksete arvestamine 2014. eelarveaasta alla, tuleks need ettemaksed teha alates 16. oktoobrist 2013. Määruse (EÜ) nr 73/2009 artikli 29 lõike 3 kohaselt nõutav toetuskõlblikkuse tingimuste kontroll tuleks hea finantsjuhtimise huvides siiski teha enne ettemaksete tegemist.
            
         
               (4)
            
            
               Nõukogu määruse (EÜ) nr 1290/2005 (3) artikli 18 lõike 5 kohaselt võib nõukogu komisjoni ettepanekul ja tema käsutuses oleva uue teabe alusel kohandada otsetoetuste kohandamise määra kuni 1. detsembrini. Sellest tulenevalt ei pruugi määruse (EÜ) nr 73/2009 artiklis 11 osutatud kohaldatav finantsdistsipliini kohandamise määr olla teada 16. oktoobriks 2013. Seega tuleks määrata maksimaalsed makstavad ettemaksed protsendina otsetoetustest enne määruse (EÜ) nr 73/2009 artiklis 11 osutatud kohandust. Pärast 1. detsembrit 2013 tehtavas lõplikus makses võetakse arvesse kõnealusel ajal kohaldatava finantsdistsipliini lõplikku määra.
            
         
               (5)
            
            
               Käesoleva määrusega ette nähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Liikmesriigid võivad alates 16. oktoobrist 2013 teha 2013. aastal esitatud taotluste alusel põllumajandustootjatele ettemakseid kuni 50 % ulatuses määruse (EÜ) nr 73/2009 I lisas loetletud otsetoetuste raames, võtmata arvesse määruse (EÜ) nr 73/2009 artiklis 11 osutatud kohandust, tingimusel et määruse (EÜ) nr 73/2009 artikli 20 kohane toetuskõlblikkuse tingimuste kontroll on lõpule viidud.
   Määruse (EÜ) nr 73/2009 IV jaotise 1. peatüki 11. jaos osutatud veise- ja vasikalihatoetuste puhul on liikmesriikidel õigus suurendada esimeses lõigus osutatud summat kuni 80 protsendini.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.
   
      (2)  Komisjoni 29. oktoobri 2009. aasta määrus (EÜ) nr 1121/2009, milles sätestatakse nõukogu määruse (EÜ) nr 73/2009 üksikasjalikud rakenduseeskirjad seoses kõnealuse määruse IV ja V jaotises sätestatud põllumajandustootjate suhtes kohaldatavate toetuskavadega (ELT L 316, 2.12.2009, lk 27).
   
      (3)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, 11.8.2005, lk 1).